






Bucureşti, 4 iunie 1998








Nr. XVIII/13/ 172

AVIZ
asupra proiectului de Lege privind aprobarea Ordonanţei Guvernului nr. 22/1998 pentru ratificarea Acordului de împrumut dintre România, Banca Europeană de Investiţii şi Regia Autonomă de Distribuţie a Energiei termice “Radet” Bucureşti, 

privind finanţarea Proiectului de reabilitate şi modernizare a sistemului 

de termoficare din Municipiul Bucureşti, semnat la Luxemburg şi Bucureşti 

la data de 12 şi, respectiv, 14 noiembrie 1997


Cu numărul 117 din 11 mai a.c., preşedintele Camerei Deputaţilor a trimis spre examinare Comisiei pentru politică externă proiectul de Lege privind aprobarea Ordonanţei Guvernului nr. 22/1998 pentru ratificarea Acordului de împrumut dintre România, Banca Europeană de Investiţii şi Regia Autonomă de Distribuţie a Energiei termice “Radet” Bucureşti, privind finanţarea Proiectului de reabilitate şi modernizare a sistemului de termoficare din Municipiul Bucureşti, semnat la Luxemburg şi Bucureşti la data de 12 şi, respectiv, 14 noiembrie 1997.


În şedinţa din 4 iunie 1998, Comisia a hotărât ca proiectul de Lege să fie supus spre dezbatere şi adoptare plenului Camerei Deputaţilor în forma prezentată.

